Un mare lanț de supermarketuri se retrage din România și și-a vândut întregul business către Carrefour.
Este vorba de către Cora Hypermarche, unul dintre cei mai mari comercianți de acest fel din țară.
Dacă anunțul a fost totușu făcut cu ceva timp în urmă, ce nu se știa este ce magazine va închide Carrefour în urma reorganizării având în vedere că acest comerciant a preluat anterior și afacerile Billa.
Carrefour va închide 4 magazine din București. Iată care sunt acestea:
Cele patru magazine Cora Urban, respectiv Cora Urban Moșilor (Calea Moșilor 284), Cora Urban Ștefan cel Mare (Șoseaua Ștefan cel Mare 58), Cora Urban Rebreanu (str. Liviu Rebreanu 13) și Cora Urban Giurgiului (Șoseaua Giurgiului 127), vor fi închise permanent. Echipa acestor magazine va rămâne în cadrul companiei și va fi mutată către alte locații din rețea.
„Într-o piață dinamică precum cea a retailului, încercăm să ne adaptăm rapid nevoilor în continuă schimbare ale clienților noștri. Tocmai de aceea, un plan de expansiune solid impune o analiză riguroasă a actualei rețele de magazine și, câteodată, trebuie să luăm decizia de a renunța la magazinele ineficiente sau să schimbăm locația, pentru a putea explora noi opțiuni, mai potrivite cerințelor de astăzi. Scopul nostru final este de a le oferi clienților o experiență optimă atunci când aleg să facă cumpărături în Carrefour.”, au transmis pentru Profit.ro reprezentanții Carrefour.